E.ON: Doar 1 din 10 clienți la care am instalat un sistem fotovoltaic a optat și pentru o soluție de stocare a energiei
E.ON Energie România a instalat, în primele 10 luni ale acestui an, peste 3.500 de sisteme fotovoltaice la clienții rezidențiali, de aproximativ 8 ori mai multe comparativ cu anul trecut, acoperind cu succes tot portofoliul de clienți care au ales compania ca instalator în cadrul programului AFM 'Casa Verde'. Durata instalării a fost de 5 zile lucrătoare, compania dovedind că are resursele necesare să onoreze contractele.